AlexejDobrolubov/national_council_slovak_2010 huggingface dataset:
78. schôdza NR SR - 18.deň - B. popoludní
Dátum: 2023-01-26
Poslanec: Pollák, Peter (OĽANO)
Druh vystúpenia: Vystúpenie s faktickou poznámkou

114. Ďakujem pekne, pán podpredseda. Pán Ďurica, takisto chcem oceniť váš kultivovaný prejav. Rozdiel medzi vami a Mazurekom je naozaj v tej kadencii slova a v hlasitosti. Ja sa dotknem viacero takých tém, ktoré ste vlastne otvorili v tejto rozprave, a vy ste hovorili o tom, že my bránime ľuďom vlastne prísť k voľbám. Nie my umožňujeme ľuďom prísť k predčasným voľbám. Áno, vláda padla, bohužiaľ, a dobré by bolo, a teda aj správne, aby sa voľby konali v predčasnom termíne. My navrhujeme september, ak teda budete s nami súhlasiť, aby voľby neboli v roku 2024, aby nám tu nevládla nejaká úradnícka vláda, tak budete súhlasiť s týmto termínom. Spomínali ste aj úroveň v parlamente, ale tú úroveň v parlamente, bohužiaľ, tú kazia vaši kolegovia, ktorí tu naozaj vrieskajú, dehonestujú ľudí, vysmievajú sa ľuďom, poslancom za ich minulosť, tak ako povedal môj kolega a nebudem už tu opakovať a máte pravdu. Máte úplnú pravdu. Ľudia sledujú tieto rozpravy naše a vaše, môžem povedať, že majú úspech celkom na internete, len, bohužiaľ, že majú proste tú takú negatívnu a, a nepríjemnú emóciu, keď vlastne hovoríte, stále nadávate na, na, na poslancov, na ľudí a jednoducho rozosievate takú tú nenávisť. Tú nenávisť rovnako rozosievate v spoločnosti aj voči Rómom a jednoducho stávajú sa z nich terče. Ja budem určite potom aj reagovať na vaše uznesenie, ktoré predkladáte na ďalšiu riadnu schôdzu, ktoré, bohužiaľ, takisto iba roznesie v spoločnosti ďalšiu nenávisť a teším sa vlastne na tú rozpravu a na to vysvetlenie od vás, kedy zase budete ukazovať na Rómov ako na tých, ktorí tu nejakým spôsobom môžu za všetko zlé v tejto krajine. Asi všetko. Ďakujem pekne.
78. schôdza NR SR - 16.deň - B. popoludní
Dátum: 2023-01-24
Poslanec: Pollák, Peter (OĽANO)
Druh vystúpenia: Vystúpenie s faktickou poznámkou

217. Ďakujem pekne, pán predsedajúci. Je minimálne trápne od opozície, že tu teraz nesedia a nemôže reagovať vlastne na staviteľa tejto bývalej koalície, aby ho presviedčali svojimi argumentami, že prečo sú dôležité voľby v júni. Ja som doteraz nedostal vlastne od nich nejaké vysvetlenie že prečo, a keď vlastne, tak ako povedal môj predrečník pán Vetrák, že povalili vládu a nemali vlastne plán B, ako čo ďalej, tak my sa k tomu staviame zodpovedne a hovoríme o tom, že áno, predčasné voľby by tu mali byť. A keď sme prišli k dátumu a aj s jasným počtom poslancov, ktorí to zrejme odhlasujú, tak oni hovoria, že nie. Tak nech jasne povedia, že oni nechcú predčasné voľby, že oni nechcú predčasné voľby a že by radšej chceli úradnícku vládu a tú by mohli naozaj mať, tak ako povedal pán predseda Matovič, populistické jatky, aby tu mohli si predkladať vlastné fantazmagórie. Opozícia v tomto prípade fantazíruje, lebo dopredu vie, že máme dostatočný počet hlasov na to, aby sme naozaj zmenili ústavu, a jednoducho potom ďalej by sme si odhlasovali predčasné voľby. Ďalej by som iba mohol rozprávať naozaj o tom, že síce povalili vládu, ale nevedia čo ďalej. My sme tí, ktorí sa k tomu stavajú čelom a stavajú sa zodpovedne s tým, že sme našli deväťdesiatku na to, aby predčasné voľby tu boli. Ďakujem.
79. schôdza NR SR - 3.deň - A. dopoludnia
Dátum: 2022-12-12
Poslanec: Pollák, Peter (OĽANO)
Druh vystúpenia: Vystúpenie s faktickou poznámkou

62. Ďakujem pekne, pán podpredseda. Ďakujem ti, Gábor, máš úplnú pravdu. Partneri strany SaS sme a vždy boli my. Stáli sme na spoločných barikádach. Dlhé roku... dlhé roky sme spolu bojovali proti politickej mafii, ktorá sa tu zakorenila. Rozoberal si tu naše spoločné hlasovania a veľmi dôležité hlasovania, kvôli ktorým vlastne prešli aj reformy. A treba povedať, že tak ako strana OĽANO, tak aj strana SaS sú reformné strany. Aj vďaka strane SaS prešli reformy, ktoré v tomto volebnom období sme predložili my. Rozoberal si tu aj odvolávania. Áno, niekoľkokrát tu bol odvolávaný minister Matovič alebo minister Sulík, alebo takisto pani Kolíková. A treba povedať, že poslanci za stranu OĽANO nikdy nezahlasovali proti odvolávaniu nejakého ministra, čo sa na rozdiel od SaS nedá povedať. Zároveň si zabudol na jedno odvolávanie. A to na predsedníčku výboru Cigánikovú, ktorá bola odvolávaná vlastne zo svojho postu ako predsedníčka výboru pre zdravotníctvo, ktorého sa poslanci OĽANO nezúčastnili. Neodvolali ju. My krvavé oči na rozdiel do SaS nemáme. A ja verím tomu, že aj toto je príklad toho, že poslanci SaS sa ani nezapojili do tejto debaty, nereagovali na teba, že sa v nich pomaličky ozýva to svedomie aj skrz tvoju rozpravu. Verím tomu, že nebudú stáť na tej zlej strane histórie a nepovalia vládu Eduarda Hegera, ktorej boli súčasťou dva a pol roka, lebo takýto precedens tu nikdy nebol, aby koaličná strana, ktorá tu s nami bojovala proti politickej mafii, sa tu bude teraz spájať s politickou mafiou a bude odvolávať vládu, ktorú, za ktorú bojovali aj oni pred voľbami v roku 2020. Ešte raz, ďakujem.
79. schôdza NR SR - 1.deň - B. popoludní
Dátum: 2022-12-08
Poslanec: Pollák, Peter (OĽANO)
Druh vystúpenia: Vystúpenie s faktickou poznámkou

188. Ďakujem pekne, pán predseda. Pán minister, ja vám veľmi pekne ďakujem za váš príspevok, za vašu rozpravu, za vašu, váš vecný tón a ďakujem, pán minister, aj za to, že ste nám pomohli s hlasmi pri schvaľovaní tehotenského príspevku, ktorý sa už vypláca nejaký čas a budúce mamičky sa tomu tešia. Treba takisto dať vďaku predkladateľke Anke Andrejuvovej, ktorá prišla vlastne s takýmto návrhom. A takisto, pán minister, ja vám veľmi pekne ďakujem za podporu napr. 200-eurového balíka na dieťa mesačne od Igora Matoviča. Sú to historické veci, ktorý nám už, ktoré nám už nikto nevezme, a SME RODINA ako hnutie bola pri tom a hlasovala za tieto návrhy. Bohužiaľ, o našich bývalých kolegoch zo SaS to povedať nemôžem a ani neviem, lebo jednoducho oni pri tých hlasovaniach neboli, resp. nehlasovali za ti... za to. Všetka česť a vďaka vám patrí, pán minister, za to, že ste nám pomáhali pri pretlačení týchto návrhov, sociálnych návrhov, s ktorými prišlo či hnutie OĽANO, a... a ďakujeme vám za to, že ste boli pri tom. Ďakujem.
79. schôdza NR SR - 1.deň - B. popoludní
Dátum: 2022-12-08
Poslanec: Pollák, Peter (OĽANO)
Druh vystúpenia: Vystúpenie s faktickou poznámkou

38. Ďakujem pekne, pán podpredseda. Ak dovolíš, pán premiér, tak ja by som rád nadviazal na tvoju rozpravu a takisto by som sa chcel prihovoriť k mojim kolegom zo strany SaS. Čo sme si, to sme si, vráťme sa z tej kratšej cesty späť. (Ruch v sále.) Aj po diskusii s mnohými z vás, kedy sme si, ste teda... (Prerušenie vystúpenia predsedajúcim.) Pčolinský, Peter, podpredseda NR SR 39. Pán poslanec, prepáčte, ale máte reagovať na predrečníka, a nie prihovárať sa kolegom. (Ruch v sále.) Pollák, Peter, poslanec NR SR 40. A však... ja... (Prerušenie vystúpenia predsedajúcim.) Pčolinský, Peter, podpredseda NR SR 41. Rokovací, rokovací poriadok platí pre každého. A ja vás poprosím, aby ste nevykrikovali. Pokračujte. Vráťte mu dve minúty, prosím vás. Pollák, Peter, poslanec NR SR 42. Dobre. (Povedané súbežne s predsedajúcim.) Ďakujem pekne. Aj po diskusii s viacerými poslancami zo strany SaS sa nechali počuť teda, že len veľmi dlho dávali dokopy vzťahy s demokratmi po povalení vlády Ivety Radičovej. A práve hnutie OĽANO im pomáhalo k tomu, aby sa tie vzťahy urovnalo, urovnali, či to už boli naše spoločné barikády na... pred Bonaparte, alebo spoločné barikády pred ministerstvom spravodlivosti, kedy sme spoločne vyzývali Jankovskú, aby rezignovala. Naše dohody, ako vy hovoríte, že máme s fašistami. Tak ja, aj moja kolegyňa Jarmila Vaňová, neviem, či nie sme tou najväčšou garanciou toho, že dohody jednoducho naša strana alebo naše hnutie s fašistami nikdy robiť nebude. My sme, ak teda nemáme byť garanciou toho, že naša strana dohody s fašistami nikdy robiť nebude, tak ja vám to ináč ani neviem vysvetliť. Častokrát tu aj môj dobrý kolega Alino Baránik nás tu nazýva fašistami, keď fašisti zahlasujú za nejaké návrhy. Ja mu v tomto momente naozaj ako odpúšťam a nikdy nič zlé som na Alina Baránika nepovedal a ani nepoviem. Skúsme sa naozaj pozrieť, kolegovia, kolegyne, zo SaS, kde sme boli pred pár rokmi a kde sme teraz. Skúste sa vrátiť naozaj z tej kratšej cesty späť. Ďakujem pekne.
75. schôdza NR SR - 2.deň - B. popoludní
Dátum: 2022-10-20
Poslanec: Pollák, Peter (OĽANO)
Druh vystúpenia: Vystúpenie s faktickou poznámkou

169. Ďakujem pekne, pán predsedajúci. Súhlasím s týmto návrhom zákona, je to viac ako potrebné, keďže Úrad verejného ochrancu práv nemá svojho predsedu viac ako sedem mesiacov a nakopilo sa tam naozaj veľa podnetov od občanov. Zároveň je to doba alebo teda je to tá najsprávnejšia doba, aby sme teda prijímali takýto návrh zákona. Zároveň možno apelujem aj na Národnú radu, aby prehodnotila možno termín voľby verejného ochrancu práv, možno aby presunula tento termín na čo najbližší termín, možno budúci týždeň, aby sme mohli voliť verejného ochrancu práv, keďže každý deň navyše znamená zrejme aj každý deň viac podnetov navyše. Ešte raz ďakujem veľmi pekne navrhovateľom tohto ústavného zákona. Zároveň treba povedať, že tento návrh naozaj bude potrebovať deväťdesiatku, teda deväťdesiat hlasov v parlamente, a verím, že sa tých deväťdesiat hlasov aj nájde. Možno, ak teda sa tých deväťdesiat poslancov v tomto momente nenájde, možno treba rozmýšľať aj nad novelou iba zákona o verejnom ochrancovi práv a upraviť to tak isto novelou, kde nebudeme potrebovať deväťdesiat hlasov, ale bude nám stačiť iba väčšina parlamentu k tomu, aby sme dosiahli ten stav, ktorý potrebujeme. Ďakujem pekne.
83. schôdza NR SR - 6.deň - A. dopoludnia
Dátum: 2023-02-09
Poslanec: Pročko, Jozef (OĽANO)
Druh vystúpenia: Vystúpenie s faktickou poznámkou

98. Milý kolega Vetrák, darmo ty môžeš povedať fakty, darmo ty môžeš prečítať naozaj relevantné dôkazy o tom, že to, čo tvrdí SaS-ka o našom populizme, nie je populizmus, ale je to pomoc ľuďom, oni si aj tak pôjdu svoje, oni aj tak išli svoje. Mne sa strašne páči jak včera, vieš, ten, to, tá, to ich farizejstvo, jak včera Dostál mňa dostal, že som hlasoval so smerákmi, ja som hlasoval úplne slobodne, ale to, keď to oni tvrdia, ktorí hlasovali za povalenie vlády so smerákmi, každý jeden z nich by sa mal pozrieť aj Baránik do zrkadla a tak si napľuť do toho zrkadla, jak som hlasoval s tým Ficom a s tým Pellegrinim, jak som sa s nimi spojil. To je, to je farizejstvo. Vieš, ty im darmo povieš fakty, ty im darmo povieš, že počúvajte, vy ste sa spolčili s tým Ficom, veď Fico, Pellegrini chodia tam za Sulíkom dopredu tuná, Cigániková tu pri mne chodí k Pellegrinimu a dohadujú si veci. To je, to je farizejstvo, to je, toto sú oni. Ale čo je na tom najkrajšie, ale čo naozaj mňa na SaS-ke najviac dojalo, je to, že ty im povieš tieto fakty a Viskupič ti z voleja povie svoje, svoje protiargumenty, ktoré s realitou nemajú nič spoločné. Oni tvrdia, oni rozprávajú o buldozéri, o bagri. A čo robila Kolíková, to bolo čo? To bol galaktický vesmírny raketoplán, ktorý tu celý parlament tak, tak prešiel, že to nebolo možné. Viskupič a partia okolo, vy si pozrite a pozametajte si vlastný buldozérový park a vlastné buldozére, ktoré ste aj na rokovaniach na vláde, ktoré ste tlačili a ktoré ste robili. Potom, potom môžete rozprávať o iných buldozérikoch.
83. schôdza NR SR - 4.deň - B. popoludní
Dátum: 2023-02-07
Poslanec: Pročko, Jozef (OĽANO)
Druh vystúpenia: Vystúpenie s faktickou poznámkou

157. Marián, vieš, vy ste takí, že to, čo sa vám hodí, tak to necháte na trh, a čo sa vám nehodí, tak to dávate úplne iným spôsobom. Ale aj tvoje vystúpenie bolo presne dôkazom toho, že komplikujete veci namiesto, aby ste to zjednodušovali. Ty sám si nevedel, či 46 %, či štyri celé, či 46,2. Opravoval si sa stále. Marián, zaznela tu jedna veľmi dôležitá vec a to je to, Marián, že naozaj Slovensko je štát, ktorý je veľmi chudobný. A namiesto toho, aby sme tým ľuďom pomáhali, tak im veci komplikujete. Preboha, vaše ministerstvo hospodárstva nijako nepomáhalo. A to ti hovorím veľmi úprimne, Marián. Nijako nepomáhalo. Opak je pravdou. Pomáhali ste bohatým, ktorí tu zarábali na covide, Marián, vy vôbec ste nepomohli tým ľuďom, ktorí to potrebujú. A na záver ti to ešte raz poviem, keď sa vám to hodí, tak idete trhom riešiť veci a keď sa vám to nehodí, tak idete riešiť veci Európskou úniou.
83. schôdza NR SR - 4.deň - B. popoludní
Dátum: 2023-02-07
Poslanec: Pročko, Jozef (OĽANO)
Druh vystúpenia: Vystúpenie s faktickou poznámkou

121. Pán poslanec Kremský, ja vždy v tejto sále žasnem, keď vystúpi pán Viskupič a keď mu čokoľvek človek vysvetlí, tak pán Viskupič si ide aj tak to svoje. On, ja som mal takých spolužiakov, ktorým mohol si povedať čokoľvek, som mu povedal, on aj tak išiel svoje. (Reakcia z pléna.) Ja reagujem na pána Kremského, ktorý o tebe rozprával. Takže ak máš nejaký problém, tak tamto s Jankou si choďte dať džús dozadu. Ja si myslím, že on je... (Reakcia z pléna.) Tak na čo na mňa reaguje, pani Zemanová? Kľud. Tam pozerajte dopredu aj vy. Ja si myslím, že mal si pravdu, pretože naozaj Marián Viskupič, ja ho v podstate ako človeka mám rád, ale keď on sa začne hrať na odborníka, tak to je najfatálnejší omyl jeho života. Najväčší.
83. schôdza NR SR - 1.deň - B. popoludní
Dátum: 2023-02-01
Poslanec: Pročko, Jozef (OĽANO)
Druh vystúpenia: Vystúpenie s faktickou poznámkou

26. Ja som myslel, že už sa nedá preraziť to dno, čo Mazurek predvádza. Ja som myslel, že tento človek, ktorý s ľudskosťou nemá nič spoločného, má malé dieťa a predvádza toto v parlamente, myslel som, že už sa to nedá preraziť, ale dnes to, čo predviedol, je mi ho veľmi-veľmi ľúto, veľmi ľúto, pretože aj ja som počul, čo povedal Jaro Naď... Prosím ťa, prosím ťa... (rečník sa obrátil na poslanca, ktorý sa stojac chrbtom k rečníckemu pultu zhováral s poslancami sediacimi v rade pred rečníkom) ... čo povedal Jaro Naď. Ja si naozaj myslím, že Jaro Naď, aj keď niekedy je emotívny, mne sa tí emotívni ľudia veľmi páčia, ale neklame. Jaro Naď... Prosím vás, môžte chvíľku prestať, prosím vás... (Povedané poslancom v rade pred rečníkom, ktorí ho vyrušovali svojím rozhovorom). Prosím vás, môžte mi vrátiť čas kvôli mojim kolegom? (Zaznievanie gongu. Vstup predsedajúceho.) Pčolinský, Peter, podpredseda NR SR Pán poslanec Kyselica, vyrušujete kolegu Pročka! Pročko, Jozef, poslanec NR SR Naozaj, nie, nie, vážne chcem byť... nie, ja, ja, prosím ťa, naozaj ma vyrušuješ, prosím ťa, prosím ťa. (Reakcia z pléna.) Ďakujem. Ale nie, ma to vyrušuje, lebo naozaj som chcel povedať veľmi úprimne, že to, čo predviedol Mazurek, je niečo neskutočné. To, čo predviedol Mazurek, nepredviedol v tejto sále ešte nikto. Zneužil odpadnutie nášho kolegu na to, aby takýmto nechutným, odporným a neľudským spôsobom Jara Naďa, z Jara Naďa urobil ľudského odporného človeka. Jaro Naď, ja som počul, čo povedal ten Jaro Naď. Mazurek, vy ste naozaj človek, ktorý v každom jednom vystúpení zneužívate ľudskosť. Je mi vás veľmi ľúto, veľmi ľúto a ste prerazili dno všetkej ľudskosti!
83. schôdza NR SR - 1.deň - A. dopoludnia
Dátum: 2023-02-01
Poslanec: Pročko, Jozef (OĽANO)
Druh vystúpenia: Vystúpenie s faktickou poznámkou

42. Pán poslanec Gyimesi, ja budem reagovať na teba, lebo veľmi veľa predrečníkov vo faktických vôbec na teba nereagovalo, rozprávalo si svoje politické bláboly. Ja budem hlasovať za to, za tvoj návrh, aby sa to naozaj dopracovalo, pretože je to veľmi dobrý návrh zákona o tom, že... aj mojej rodine naozaj ublížili deportácie veľmi a predstavitelia fašistického štátu nemajú čo robiť na tabuliach, názvoch našich ulíc. Ale zase musím povedať, že naozaj sú tam výnimky, ktoré možno treba poopraviť. Takže ja budem hlasovať, pán Gyimesi, za tvoj zákon a len chcem povedať, že vieš, ten Esterházy naozaj má aj svoje tienisté stránky, čo som si ja prečítal v dejinách, lebo ma to zaujíma, a ja som hlboko presvedčený o tom, že ten zákon je dobrý, len ho treba dopracovať.
78. schôdza NR SR - 18.deň - B. popoludní
Dátum: 2023-01-26
Poslanec: Pročko, Jozef (OĽANO)
Druh vystúpenia: Vystúpenie s faktickou poznámkou

38. Pellegrini, vy stále strašíte s tým, že táto vláda chce vládnuť, že už nemáme mandát, že čo tu stále robíme. Viete, ja si pamätám, keď odstúpil Fico po naozaj veľmi závažnej vražde dvoch mladých ľudí na nátlak verejnosti, ale vy ste pokračovali ďalej, vy ste sa len vymenili, dal vás ako takého pekného medvedíka z plyšu do popredia, no a Pellegrini sa usmieval jamôčkami, usmieval sa všade, doširoka chodil. Toto ste vy, Pellegrini, ale vy, keď ste boli premiérom, tak ste povedali takú krásnu vetu, že ja keby som mal moc, tak tu urobím také harakiri. Pellegrini, akú ste mali vy moc? Fico si z vás urobil onucu, vy ste boli na obojku. No a potom prišla taká možnosť, že, že odídete od toho, teda od Robka Fica, zoberete tuto tu bizniskrídlo a zoberete si tam Kičurku, čo má, čo má tehličky, či jak sa volá Šutaj Eštok, zoberete si ho a budete s nimi sa tváriť, že vlastne vy nie ste smeráci, vy ste, vy ste očistení, vy ste zázrak doby, vy ste etalón morálky, Pellegrini. Vy čo ste boli Paškov, Kaliňákov, Počiatkov asistent, vy, vy o toľkých veciach viete, vy ste bol do toho zapletený. Pellegrini, vy ste jednoducho týpek, ktorý svojím úsmevčekom oblázni všetkých, a ja budem zase najlepší a ja to tu všetko vyriešim. Za dvanásť rokov, Pellegrini, ste šúchali nožičkami, držali ste Ficovi taštičku a nechali ste sa fackovať. Vy ste boli taký fackovací panák, Pellegrini, a teraz presviedčate Slovákov, že táto vláda je najhoršia. Pellegrini, táto vláda na rozdiel od vás rozdávala ľuďom. Vy ste rabovali s Výbohom, vy ste rabovali s Vážnym, Pellegrini, vy ste naozaj obyčajný rabovač. Peťo rabovač.
78. schôdza NR SR - 18.deň - A. dopoludnia
Dátum: 2023-01-26
Poslanec: Pročko, Jozef (OĽANO)
Druh vystúpenia: Vystúpenie s faktickou poznámkou

36. Fico, ty o nás rozprávaš, že sme klamári. Najväčší klamár, aký v politike bol, rozpráva, že my sme klamári. Fico, klameš o deficite, klameš o, klamal si o diaľniciach, že budú do 2010. Fico, ty si klamal, že už nebudeš v politike, že sa nevrátiš do parlamentu, Fico, Počiatek o tebe povedal, že si zlodej, že ste so Slotom ukradli dve miliardy. Fico, ty sa bojíš polície, ty tu rozprávaš, že vás budeme zatvárať, ale tá polícia zatvára tých, ktorí naozaj tu kradli, Fico, a to sú všetci zo SMER-u, Fico. Ale ty sa nemáš čoho báť, veď ty si v tej verejnej nahrávke, Fico, teda v tej nahrávke povedal, Fico, že vám Žilinka odkazuje, že sa nemáte čoho báť, Fico, veď koho ten Žilinka prepustil? Samých smerákov, Fico, a teba tiež. Ty rozprávaš, ako sa my bojíme chodiť po ulici. Fico, kedy si ty bol, kedy si sa ty prešiel po ulici? Fico, ja som ťa na ulici v živote nevidel. Videl som ťa na mítingoch, kde si obklopený ochrankármi a dôchodcami. Fico, ty znevažuješ odbornosť našich ľudí, ale títo odborníci nekradnú, tí naozaj robia všetko pre to, pre tento národ. Fico, ty si tam podosadzoval odborníkov, ktorí rabovali a rabujú, Fico. A ty tu rozprávaš o mafii. Robo, veď ty si sám povedal, že keď hovoríte o mafii, tak mafia to sme my, to ste vy, smeráci, Fico. Kto priniesol Troškovú do, na Úrad vlády. Ženu, ktorá, Fico, spolupracovala s mafiánmi, veď, Fico, o tebe je verejne známe, že teba riadil Vadala. Toto je verejne známe. Fico, ty ideš rozprávať? Robo Fico, ty si človek, ktorý tu skorumpoval celú republiku za dvanásť rokov. Toto tvoje vystúpenie je o tom, že sa zase bojíš a strašíš, strašíš poctivých policajtov aj mne už rozprávajú, že, že Kaliňák, Saková a ďalší tvoji noxledi chodia za policajtami a strašia ich. Nerobte to, nerobte, my sa vrátime. Fico, ty si jeden odporný zločinec.
78. schôdza NR SR - 16.deň - B. popoludní
Dátum: 2023-01-24
Poslanec: Pročko, Jozef (OĽANO)
Druh vystúpenia: Vystúpenie s faktickou poznámkou

231. No, Takáč, vy budete chrániť v prvom rade vaše záujmy, naozaj vaše záujmy, vaše kšefty, ktoré aj v Prievidzi vy dobre viete, ako robíte vy sám osobne. Áno, prišlo 1 mil. 200-tisíc ľudí, ale to sú vaši voliči, to sú voliči SMER-u, SMEROHLAS-u, to sú voliči SNS, to sú voliči Republiky, kotlebovci a prišli aj SaS-kári, prišlo, prišli aj ľudia od Bugára, prišli ľudia od Harabina, to sú vaši voliči. To je normálna pravda, vy tu nerozprávajte o tom, vy klamete, vy ste klamár, Takáč, vy rozprávate, že 80 % ľudí nechce túto vládu a prišlo... Koľko ľudí prišlo voliť do referenda?! Takáč, vy tu rozprávate o tom, že akí sme chorobomyseľní, akí sme chorí, akí sme zvrátení. A čo iné môžete rozprávať?! Už som to tu raz povedal, vy zlodeji s vašou chorou zlodejskou hlavou, vy presviedčate ľudí, že sme chorí. Tu sedí, tu sedia čestní ľudia, ktorí to naozaj robia spravodlivo, tam keď sa pozriem, no tak čo zlodej, to bandita, to, to skorumpovaný človek. Vy tu rozprávate, že, že OĽANO nevie fungovať, že nemá, nemá nemáme štruktúry. No vy ste to fakt zabetónovali, vy ste v každom jednom okrese, v každom jednom okrese do každej funkcie dosadili si človeka a toho človeka ste si dobre uplatili a tí ľudia sú vám, tí sú vám vďační. Vy ste tak zbyrokratizovali a tak skorumpovali štátnu správu, že to nemá obdobu v dejinách Slovenska, Takáč. To ste spravili vy. Vy tu rozprávate o chorých hlavách?! No, k vašim chorým hlavám sa dá pridať aj zlodejské skorumpované hlavy, to ste vy! Áno, ja súhlasím, že referendum je najvyššia forma demokracie, áno, ale vy a vaša zlodejská banda aj túto najvyššiu formu demokracie viete zmanipulovať! Toto referendum nebolo o ľuďoch, to bolo o Ficovi, to bolo o SMEROHLAS-e a o reklame pre Fica. Čo vy mi tu idete rozprávať! A opakujem ešte raz, aj médiá, ktoré ste si kúpili, ktoré vlastnia oligarchovia, ktoré vy veľmi dobre viete, veľmi dobre im viete dať peniaze... (Prerušenie vystúpenia časomerom.)
78. schôdza NR SR - 16.deň - B. popoludní
Dátum: 2023-01-24
Poslanec: Pročko, Jozef (OĽANO)
Druh vystúpenia: Vystúpenie s faktickou poznámkou

223. Pán poslanec Matovič, predčasné voľby sú naozaj dôsledok toho, čo sa tu od začiatku deje. Sú dôsledok toho, že prišiel covid. Žiadna vláda nemala covid, slovenská. Keby mal Pellegrini alebo Fico covid, tak dávno tu už, dávno je rozkradnuté všetko. Potom prišla vojna na Ukrajine, zvyšovanie cien a čo je krásne, tak za všetko je zodpovedný Matovič. Naozaj Igor Matovič je človek, ktorý je zodpovedný za všetko. Pokazí sa niekomu bicykel - Matovič. Niekto ide s autom a skočí mu do cesty zajac - no toho zajaca tam hodil Matovič. No a títo zlodeji a... a... a biznismeni, to je, to je krásna ukážka toho, akú robia politiku. Kto vlastní médiá? Naozaj si rýchle uvedomili Fico a partička a ich oligarchovia, že keď budú vlastniť médiá, tak ovplyvňovať verejnú mienku je vynikajúca vec. Kto vlastní teraz médiá? Pozrite si na tie médiá, kto za nimi stojí. Za nimi stoja ľudia, ktorí tu roky zarábali, roky zarábali na Ficových kšeftoch, ktoré im dohadzoval. Tak si kúpili médiá a stokrát povedia, že Matovič je blázon, Pročko je psychopat, Matovič je blázon, Pročko je psychopat – no tak Pročko je psychopat a Matovič je blázon. Čo iné? Čo môžete povedať na Matoviča okrem toho, okrem toho, že je blázon? Poviete, že je zlodej? Nie, bojíte sa. Áno, s Matovičom sa nedá kradnúť! No nedá sa s ním kradnúť a to je problém, to je veľký problém. A čo je ešte najväčší problém? Že sú tu ľudia, sú tu ľudia, ktorí majú po rôznych Austráliách, Nových Zélandoch veľké, veľké kšefty, ktoré treba naplniť, a Fico nie je hlúpy. Fico vie, komu má dať koľko peňazí, aby sa tu opäť, opäť začalo kradnúť - a o toto im ide, o nič iné. Predčasné voľby sú o tom, aby tu zase začali títo zlodeji kradnúť. O nič iné nejde.